ใครคือพญางูที่แท้จริงไททันโนโบอาหรืออนาคอนดา?

ในโลกของสัตว์เลื้อยคลานที่น่าทึ่งสุดตะลึงสำหรับมนุษย์อย่างพวกเรา งูถือเป็นหนึ่งในสัตว์ที่น่ากลัว และน่าสนใจที่สุด โดยเฉพาะงูขนาดยักษ์อย่าง “ไททันโนโบอา” และ “อนาคอนดา” ที่มักถูกเปรียบเทียบกันว่าใครใหญ่กว่ากันระหว่างสิ่งมีชีวิตที่สูญพันธุ์ไปแล้วกับผู้ครองระบบนิเวศในปัจจุบัน?

ไททันโนโบอา: ยักษ์แห่งยุคดึกดำบรรพ์

ไททันโนโบอา (Titanoboa cerrejonensis) เป็นงูที่ใหญ่ที่สุดเท่าที่โลกเคยมีมา มีชีวิตอยู่เมื่อประมาณ 58-60 ล้านปีก่อนในช่วงยุคพาลีโอซีน ถูกค้นพบครั้งแรกในเหมืองถ่านหินที่ประเทศโคลอมเบียในปี 2009

ไททันโนโบอามีขนาดตัวที่ใหญ่โตน่าทึ่ง โดยมีความยาวเฉลี่ยประมาณ 13-15 เมตร และหนักถึง 1,100 กิโลกรัม ลำตัวมีเส้นผ่านศูนย์กลางประมาณ 1 เมตร ทำให้มันสามารถครอบครองตำแหน่งผู้ล่าในระบบนิเวศของมันได้อย่างสมบูรณ์

การคำนวณขนาดของไททันโนโบอามาจากฟอสซิลกระดูกสันหลังที่นักวิทยาศาสตร์พบ โดยเชื่อว่างูชนิดนี้อาศัยอยู่ในป่าฝนที่มีความชื้นสูงและอุณหภูมิอุ่นกว่าโลกในปัจจุบัน พฤติกรรมการล่าของมันอาจคล้ายกับอนาคอนดาในปัจจุบัน กล่าวคือ มันจะซุ่มโจมตีเหยื่อในแหล่งน้ำ และรัดจนกระดูกแตกก่อนกลืนลงไป

อนาคอนดา: ราชาแห่งงูในยุคปัจจุบัน

อนาคอนดา (Green Anaconda หรือ Eunectes murinus) เป็นงูที่ยังมีชีวิตอยู่ในปัจจุบัน และถือเป็นงูที่ใหญ่ที่สุดในโลกเมื่อวัดจากน้ำหนัก อนาคอนดามีถิ่นที่อยู่ในป่าฝนแถบลุ่มแม่น้ำอะเมซอนและอเมริกาใต้

ความยาวเฉลี่ยของอนาคอนดาอยู่ที่ 5-7 เมตร แต่ตัวที่ใหญ่ที่สุดที่เคยบันทึกได้ยาวถึง 8.5 เมตร และหนักประมาณ 200 กิโลกรัม แม้ว่าอนาคอนดาจะไม่ยาวเท่ากับงูหลามพม่า (Python reticulatus) ที่ถือว่ายาวที่สุดในโลก แต่มันกลับมีน้ำหนักมากกว่าอย่างชัดเจน